Diari Oficial de la Generalitat Valenciana


Sumari del DOGV 9940, del 19-09-2024 (2024/9463)

EXTRACTE de la Resolució de 19 de juliol de 2024, del Vicerectorat d'Innovació i Transferència, per la qual es fa pública la tercera edició de la convocatòria AgrotecUV del Programa de captació de projectes empresarials de caràcter innovador vinculats al sector agroalimentari.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9940

Data del DOGV
:   19-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9463

CVE
:   TBHN-X-0943-9948

Data del document
:   19-07-2024

Organisme emissor
:   Universitat de València

Tipus de document
:   Extracte

Descriptors 

:   * ajuda pública
    * investigació agronòmica

BDNS (identif.): 785635.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions <https://www.infosubvenciones.es/bdnstrans/GE/es/convocatoria/785635>

*Primer. Beneficiaris*

El programa d'incubació d'AgrotecUV està obert a tots aquells projectes empresarials, *startups*  i *spin-offs*  de caràcter innovador vinculats amb el sector agroalimentari i basats en l’R+D+I que no hagen sigut beneficiaris d'anteriors convocatòries d'AgrotecUV.

Són susceptibles de ser beneficiaris del programa d'AgrotecUV els sol·licitants següents:

– Projectes empresarials que disposen o no d’un model de negoci validat o consolidat. Poden tenir o no l'empresa constituïda.

– *Startups*  i *spin-offs*  que desenvolupen solucions innovadores als problemes del sector agroalimentari.

– Investigadors i investigadores amb línies de recerca d'alt impacte interessats a emprendre.

A AgrotecUV, hi poden accedir persones físiques o jurídiques.

*Segon. Objecte*

Constitueix l'objecte d'aquesta convocatòria impulsar la incubació d'un màxim de deu projectes empresarials de caràcter innovador, vinculats al sector agroalimentari.

*Tercer. Bases reguladores*

La convocatòria està publicada en la següent URL: <https://go.uv.es/agrotecuv/3tauler>

*Quarta. Quantia*

Se seleccionaran fins a un màxim de deu projectes.

La incorporació al programa d'incubació comporta una dotació econòmica de fins a 4.500 €, distribuïts de la manera següent:

– Dotació econòmica d'un màxim de dos mil euros (2.000 €) en efectiu per a cadascun dels projectes empresarials que siguen seleccionats. A la dotació econòmica se li practicaran les corresponents retencions fiscals que estableix la legislació vigent.

– Dotació d'un màxim de dos mil cinc-cents euros (2.500 €) en concepte de recursos i serveis a utilitzar durant el desenvolupament del projecte seleccionat d'acord amb el full de ruta presentat a AgrotecUV.

Els premis podran declarar-se deserts quan el Comité d’Avaluació de Projectes considere que les sol·licituds presentades no responen als objectius de l’ajuda o no tenen la qualitat suficient.

*Quint. Termini de presentació de sol·licituds*

El termini de presentació de sol·licituds comença a partir de l'endemà de la publicació de l'extracte d'aquesta convocatòria en el *Diari Oficial de la Generalitat Valenciana*  i acaba el dia 28 d'octubre de 2024 a les 14:00 hores, hora peninsular.

  

València, 19 de juliol de 2024

(p. d. Resolució 20.05.2022; DOGV 9350, 30.05.2022)

Rosa María Donat Beneito

Vicerectora d'Innovació i Transferència